Masken (1994)

Masken (The Mask) er en amerikansk Oscar-nominert spillefilm fra 1994 regissert av Chuck Russell. Filmen er basert på en tegneserie skapt av John Arcudi, Mike Richardson og Doug Mahnke og publisert av Dark Horse Comics. Jim Carrey spiller hovedrollen som Stanley Ipkiss. Filmen skiller seg klart fra tegneserien, som er svært brutal og voldelig.

Handling 
Stanley Ipkiss er en ytterst normal og kjedelig bank-mann. Han har null drag på damene, og har et liv som er gråere enn en regnværsdag i London. Han er veldig interessert i tegneserier. Men han blir ofte latterliggjort av alle han kjenner, bortsett fra hans medarbeider og beste venn - Charlie Schumaker. I mellomtiden planlegger en gangster, Dorian Tyrell, som eier nattklubben Coco Bongo, å bli kvitt sin overordnede sjef, Niko. En dag sender Tyrell sin venninne, Tina Carlyle, til banken for å registrere hvordan det ser ut i banken før et kommende ran. Stanley blir umiddelbart romantisk tiltrukket av Tina, og hun gjengjelder tilsynelatende disse følelsene.

Bilen hans havarerer i det han er på vei hjem, og Stanley blir stående og se fortvilet ut over en bro, usikker på hva han egentlig burde gjøre med livet sitt. Men når han står der legger han plutselig merke til en maske meg magiske krefter i nærheten av havnen. Når Stanley kommer tilbake til leiligheten sin og tar på seg masken, blir han umiddelbart forvandlet til en hemningsløs, skandaløs, uimotståelig rampete grønn figur kjent som The Mask. Med sin nyvunne tillit, og fullstendige mangel på hemninger, hengir Stanley seg til en komisk rabalder gjennom hele byen. Underveis ydmyker han flere av hans tidligere plageånder, inkludert hans temperamentsfulle utleier, Agnes Peenman, og mekanikerne ved et bil-versked som tidligere gav ham den defekte bilen. Han kan bevege seg fortere enn lynet, danser bedre enn Fred Astaire, bekjemper kriminalitet på sin egen måte og forteller husverten hvor skapet skal stå.

Neste morgen møter Stanley en etterforsker Mitch Kellaway og avis-journalist Peggy Brandt, som begge undersøker aktivitet til The Mask. For å skaffe de pengene som er nødvendige for å se på Tinas forestillinger, tar Stanley igjen på seg masken og angriper banken og utilsiktet hindrer Tyrells ran i prosessen. Ved Coco Bongo blir Stanley forelsket i Tina, som han ender med å kysse etter å ha delt en sprudlende dans med henne. Tyrell konfronterer ham med å ha forstyrret ranet og stjålet kjæresten hans, så Stanley flykter men etterlater seg en liten del fra drakten - som forvandler seg til Stanleys pyjamas. Etter å ha arrestert Tyrell og hans håndlangere, oppdager Kellaway tøy-stykket fra pyjamasen, og mistenker at Stanley er gjerningsmannen.

Dagen etter konsulterer Stanley doktor Arthur Neuman, en psykiater som nylig har gitt ut en bok om masker og utleder at masken er en skapelse av Loke. Det blir også avslørt at maskenes krefter bare kan aktiveres i løpet av natten. Senere samme kveld møtes Stanley og Tina i en lokal park som The Mask. Men de blir avbrutt av Kellaway, som forsøker å fange The Mask. Men Tyrell får tak i masken, og forvandler seg til et klumpete og ondskapsfullt grønt ansikt. Tyrells håndlangere tvinger Stanley til å avsløre hvor de stjålne pengene etter ranet befinner seg, før han overleverer Stanley til politiet. Når Tina besøker Stanley på stasjonen, oppfordrer han henne til å forlate byen. Hun forsøker å flykte, men blir snart kidnappet av Tyrell og med tvang ført til Coco Bongo, til en sammenkomst for Niko og byens elite - inkludert byens ordfører. Men den maskerte Tyrell planlegger å ødelegge hele nattklubben med en bombe. Milo, hunden til Stanley, hjelper Stanley å flykte fra politiet. Stanley forsøker deretter å stoppe Tyrell.

Rollebesetning 

 Jim Carrey som Stanley Ipkiss/The Mask 
 Peter Riegert som Lt. Mitch Kellaway
 Peter Greene som Dorian Loki Tyrell
 Cameron Diaz som Tina Carlyle
 Orestes Matacena som Niko
 Richard Jeni som Charlie Schumaker
 Amy Yasbeck som Peggy Brandt
 Ben Stein som Dr. Arthur Neuman
 Reginald E. Carthey som Freeze
 Denis Forest som Sweet Eddy
 Nancy Fish som Mrs. Peenman

TV-serie 
Filmen fikk TV-serie basert på filmen, se her for mer info.

Videospill 
Et spill basert på filmen, kalt The Mask, ble lansert på Super Nintendo Entertainment System (SNES) i 1995 (1996 i Japan) av Black Pearl Software.

Referanser

Eksterne lenker 
 

Filmer fra 1994
Crazykomedier fra USA
Fantasyfilmer fra USA
Engelskspråklige filmer
Filmer basert på tegneserier